CELEX: 32001R2299
Language: hr
Date: 2001-11-26 00:00:00
Title: Uredba Komisije (EZ) br. 2299/2001 od 26. studenoga 2001. o izmjeni Uredbe (EZ) br. 800/1999 o utvrđivanju zajedničkih detaljnih pravila za primjenu sustava izvoznih subvencija za poljoprivredne proizvode te Uredbe (EZ) br. 1291/2000 o utvrđivanju zajedničkih detaljnih pravila za primjenu sustava uvoznih i izvoznih dozvola i potvrda za prethodno utvrđivanje subvencije za poljoprivredne proizvode

03/Sv. 003
            
            
               HR
            
            
               Službeni list Europske unije
            
            
               121
            
         32001R2299
   
               L 308/19
            
            
               SLUŽBENI LIST EUROPSKE UNIJE
            
            
               26.11.2001.
            
         
      UREDBA KOMISIJE (EZ) br. 2299/2001
   od 26. studenoga 2001.
   o izmjeni Uredbe (EZ) br. 800/1999 o utvrđivanju zajedničkih detaljnih pravila za primjenu sustava izvoznih subvencija za poljoprivredne proizvode te Uredbe (EZ) br. 1291/2000 o utvrđivanju zajedničkih detaljnih pravila za primjenu sustava uvoznih i izvoznih dozvola i potvrda za prethodno utvrđivanje subvencije za poljoprivredne proizvode
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 1766/92 od 30. lipnja 1992. o zajedničkoj organizaciji tržišta žitarica, (1) kako je zadnje izmijenjena Uredbom Komisije (EZ) br. 1666/2000 (2), a posebno njezin članak 9. stavak 2. i članak 13. stavak 11. te odnosne odredbe drugih propisa o zajedničkoj organizaciji tržišta poljoprivrednih proizvoda,
   budući da:
   
               (1)
            
            
               Članak 3. Uredbe Komisije (EZ) br. 2298/2001 od 26. studenoga 2001. o utvrđivanju detaljnih pravila za izvoz proizvoda koji se dostavljaju kao pomoć u hrani (3), propisuje da se izvozna dozvola s utvrđenim predujmom za subvenciju mora predočiti za izvoz u sklopu postupaka pomoći u hrani za koju se traži subvencija. Odgovarajuće odredbe Uredbe Komisije (EZ) br. 800/1999 (4), kako je zadnje izmijenjena Uredbom (EZ) br. 90/2001 (5) i Uredbe Komisije (EZ) br. 1291/2000 (6), kako je zadnje izmijenjena Uredbom (EZ) br. 1095/2001 (7), trebalo bi stoga izmijeniti.
            
         
               (2)
            
            
               Članak 5. stavak 1. Uredbe (EZ) br. 1291/2000 isključuje određene postupke iz zahtjeva za izdavanje dozvole, uključujući postupke obuhvaćene člancima 36., 40. i 44. Uredbe (EZ) br. 800/1999. Upućivanje iz članka 24. stavka 1. Uredbe (EZ) br. 1291/2000 na dozvole za takve postupke se stoga ne primjenjuje i zbog toga se mora brisati.
            
         
               (3)
            
            
               Mjere utvrđene ovom Uredbom su u skladu s mišljenjima svih nadležnih upravljačkih odbora,
            
         DONIJELA JE OVU UREDBU:
   Članak 1.
   Članak 4. stavak 1. Uredbe (EZ) br. 800/1999 mijenja se i glasi:
   
      „Pravo na subvenciju uvjetovano je predočenjem izvozne dozvole s utvrđenim predujmom subvencije, osim u slučaju izvoza roba.
      Međutim, dozvola se neće zahtijevati za dobivanje subvencije:
      
                  —
               
               
                  ako su količine koje se izvoze po izvoznoj deklaraciji manje ili jednake količinama utvrđenim u Prilogu III. Uredbi (EZ) br. 1291/2000,
               
            
                  —
               
               
                  u slučajevima obuhvaćenim člancima 6., 36., 40., 44., 45. i člankom 46. stavkom 1.,
               
            
                  —
               
               
                  za isporuke oružanim snagama država članica raspoređenim u državama nečlanicama.”
               
            
   Članak 2.
   Uredba (EZ) br. 1291/2000 mijenja se kako slijedi:
   
               1.
            
            
               Članak 16. zamjenjuje se sljedećim tekstom:
               „Članak 16.
               Zahtjevi za dozvole i dozvole s utvrđenim predujmom subvencije sastavljene u vezi s postupkom pomoći u hrani u smislu članka 10. stavka 4. Sporazuma o poljoprivredi zaključenog u sklopu Urugvajske runde višestranih trgovinskih pregovora u odjeljku 20. sadrže barem jednu od sljedećih formulacija:
               
                           —
                        
                        
                           Certificado GATT — Ayuda alimentaria
                        
                     
                           —
                        
                        
                           GATT-licens — fødevarehjælp
                        
                     
                           —
                        
                        
                           GATT-Lizenz, Nahrungsmittelhilfe
                        
                     
                           —
                        
                        
                           Πιστοποιητικό GATT — επισιτιστική βοήθεια
                        
                     
                           —
                        
                        
                           Licence under GATT — food aid
                        
                     
                           —
                        
                        
                           Certificat GATT — aide alimentaire
                        
                     
                           —
                        
                        
                           Titolo GATT — Aiuto alimentare
                        
                     
                           —
                        
                        
                           GATT-certificaat — Voedselhulp
                        
                     
                           —
                        
                        
                           Certificado GATT — ajuda alimentar
                        
                     
                           —
                        
                        
                           GATT-todistus — elintarvikeapu
                        
                     
                           —
                        
                        
                           GATT-licens — livsmedelsbistånd
                        
                     Zemlja odredišta se navodi u odjeljku 7. Ova dozvola vrijedi samo za izvoz u sklopu takvih postupaka pomoći u hrani.”
            
         
               2.
            
            
               Članak 24. stavak 1. točka (b) mijenja se i glasi:
               
                           „(b)
                        
                        
                           u slučaju izvozne dozvole ili potvrde o utvrđenom predujmu subvencije, deklaracija koja se odnosi na:
                           
                                       —
                                    
                                    
                                       izvoz ili
                                    
                                 
                                       —
                                    
                                    
                                       stavljanje proizvoda pod jednu od mjera predviđenih člancima 4. i 5. Uredbe (EEZ) br. 565/80.”
                                    
                                 
                     
         Članak 3.
   Ova Uredba stupa na snagu sedmog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. studenoga 2001.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL L 181, 1.7.1992., str. 21.
   
      (2)  SL L 193, 29.7.2000., str. 1.
   
      (3)  SL L 308, 27.11.2001., str. 16.
   
      (4)  SL L 102, 17.4.1999., str. 11.
   
      (5)  SL L 14, 18.1.2001., str. 22.
   
      (6)  SL L 152, 24.6.2000., str. 1.
   
      (7)  SL L 150, 6.6.2001., str. 25.